Ihanne (Prudhomme)
Kuu suuri on, taivas hattaraton
 ja tähtinen. Kalpea maan on pinta.
 Avaruudessa maailman sielu on.
 Minä uneksin tähteä kaukaisinta.

 Valo sen ei silmälle vielä näy,
 mut kiitää jo läpi avaruuden.
 Maan piiriin kerran se ennättäy
 ja lumoaa silmiä ajan uuden.

 Kun loistaa täyttyissä vuotten luvun
 tuo tähti kaunein ja kaukaisin,
 te sille, te viimeiset ihmissuvun,
 sanokaa, miten sitä ma rakastin.

Kaarlo Sarkia
Runot
Sully Prudhomme

fr:La Vie intérieure/L’Idéal
ru:Идеал (Сюлли-Прюдом)